SOCIOLOGIJA

U XVI. GIMNAZIJI, Zagreb

Školska godina 2024./2025.

A. OPIS NASTAVNOGA PREDMETA SOCIOLOGIJA

Svrha učenja i poučavanja nastavnoga predmeta Sociologije jest usvajanje znanja i razvijanje vještina potrebnih za razumijevanje suvremenih društvenih odnosa, pojava i procesa. Učeniku sociologija omogućuje sagledavanje složenosti društva i njegove unutarnje dinamike prepoznavanjem, razumijevanjem i analizom osnovnih elemenata društvene strukture i njihovih veza te procesa njihova nastajanja i promjene. Razvijanjem sociološke imaginacije omogućuje se učeniku sagledavanje osobnoga života i iskustva u okviru širega društvenog konteksta. Proučavajući društvene pojave i promjene u svome neposrednom okruženju, hrvatskome društvu te na europskoj i globalnoj razini, učenik uočava, razumije i objašnjava društvene okolnosti njihova nastanka te razumije nesvodljivost društvenih pojava i promjena isključivo na individualnu svijest pojedinca.

B. ODGOJNO-OBRAZOVNI CILJEVI UČENJA I POUČAVANJA NASTAVNOGA PREDMETA SOCIOLOGIJA

Učenici će moći:

1. razvijati interes za sociološko razumijevanje i istraživanje društva
2. usvojiti temeljna sociološka znanja u objašnjenjima društvene stvarnosti
3. razumjeti različite društvene odnose, pojave i procese u užemu i širemu socijalnom kontekstu s posebnim naglaskom na suvremeno društvo
4. razvijati kritički odnos i izražavanje osobnih stajališta o društvenim odnosima, pojavama, procesima i njihovim sociološkim interpretacijama
5. uočavati utjecaj društvenoga položaja, uloga i statusa na oblikovanje stavova, vrijednosti i identiteta kao osnovu individualnoga i kolektivnoga ponašanja
6. razvijati interes i senzibilitet za društvena pitanja i probleme te poticati tolerantnost prema društvenim i kulturnim različitostima.

C. DOMENE U ORGANIZACIJI NASTAVNOGA PREDMETA SOCIOLOGIJA

**Usmjerenost učeniku** temeljno je obilježje učenja i poučavanja sociologije. Polazeći od sociološkoga pristupa **analizi suvremenoga društva**, naglasak je na aktualnim društvenim zbivanjima, što učeniku omogućuje sagledavanje složene društvene stvarnosti i međupovezanosti različitih **društvenih odnosa, pojava i procesa.** Na suvremenim primjerima i aktualnim društvenim zbivanjima iz neposrednoga okruženja ili širega društvenog konteksta učenik usvajanjem osnovnih socioloških pojmova i pristupa razvija dublje razumijevanje složenosti društva, uočava povezanost različitih društvenihodnosa, pojava i procesa te se koristi podacima iz različitih izvora kako bi objasnio i kritički interpretirao društvenu stvarnost. Takvim pristupom učenik razvija **sociološku imaginaciju** i razumijevanje odnosa **pojedinca i društva**. Sve se domene isprepliću i međusobno dopunjavaju, nemaju hijerarhijski poredak ni vremenski slijed u izvedbi. Učitelj autonomno određuje slijed poučavanja domena prema odabranome slijedu ishoda. U svakoj se domeni naglašavaju vrijednosti kao što su tolerancija, solidarnost i odgovornost, važnost učenja, razvijanje komunikacijskih vještina, kritičko promišljanje te njegovanje demokratskih vrijednosti. Učenje i poučavanje sociologije usmjereno je na učenikovo usvajanje temeljnih pojmova i pristupa te je neodvojivo od njegove sposobnosti sagledavanja društvene stvarnosti. U pogledu osobnoga razvoja učenika, naglasak je na sadržajima i temama koje potiču njegov doprinos i uključivanje, kritički odnos prema društvenim pojavama i preispitivanjem vlastitoga doprinosa zajednici i društvu.

D. ODGOJNO-OBRAZOVNI ISHODI, RAZRADA ISHODA I RAZINE USVOJENOSTI

|  |  |  |  |  |  |  |
| --- | --- | --- | --- | --- | --- | --- |
| **DOMENA A** | **ISHOD** | **RAZRADA ISHODA** | **RAZINA USVOJENOSTI** | | | |
| **zadovoljavajuća** | **dobra** | **vrlo dobra** | **iznimna** |
| **SOCIOLOŠKA IMAGINACIJA** | a.1.  kritički propituje društvene odnose, pojave i procese u neposrednoj okolini. | Koristeći se temeljnim sociološkim pojmovima i pristupima, opisuje i propituje različite društvene procese i pojave, opisuje društvene odnose, interpretira namjeravane i nenamjeravane posljedice društvenoga djelovanja. | **Prepoznaje** društvene odnose, pojave i procese u užoj okolini, **definira** društveno djelovanje pojedinca. | **Opisuje** neki društveni odnos i/ili pojavu i/ili proces te **prepoznaje** namjeravane i nenamjeravane posljedice društvenoga djelovanja. | **Uspoređuje** najmanje dva društvena odnosa i/ili procesa i/ili pojave te **objašnjava** namjeravane i nenamjeravane posljedice društvenoga djelovanja na zadanome primjeru. | **Kritički ispituje** društvene pojave i/ili procese te **vlastitim riječima objašnjava** društvene odnose i posljedice društvenoga djelovanja koristeći se informacijama iz relevantnih izvora. |
| A.2.  Raspravlja o sociološkim temama usmeno i pismeno. | Prepoznaje, povezuje i primjenjuje sociološke pojmove i/ili pristupe u okviru zadanih socioloških sadržaja. | **Prepoznaje** osnovno značenje socioloških pojmova i/ili pristupa zadanih u temi. | **Povezuje** više socioloških pojmova i/ili pristupa zadanih u temi, smješta ih u društveni kontekst. | **Primjenjuje** sociološke pojmove i/ili pristupe u zadanoj temi tako da ih povezuje s ponuđenim primjerima jasno opisujući tu vezu. | **Primjenjuje** sociološke pojmove i/ili pristupe na vlastitome primjeru, odnosno povezuje odabrane pojmove/pristupe s primjerima prema vlastitome odabiru uz jasnu analizu i jasan zaključak. |
| A.3.  Izražava pozitivne osobne i društvene vrijednosti. | Prepoznaje, razvija i izražava pozitivne društvene i osobne vrijednosti: demokratičnost, toleranciju, solidarnost, suradnju, integritet i odgovornost. | Učenik kontinuirano **prepoznaje, razvija i izražava** pozitivne društvene i osobne vrijednosti. | | | |

|  |  |  |  |  |  |  |
| --- | --- | --- | --- | --- | --- | --- |
| **DOMENA B** | **ISHOD** | **RAZRADA ISHODA** | **RAZINA USVOJENOSTI** | | | |
| **zadovoljavajuća** | **dobra** | **vrlo dobra** | **iznimna** |
| **POJEDINAC I DRUŠTVO** | B.1.  Analizira društvene i kulturne različitosti, nejednakosti i identitete. | Prepoznaje društvene i kulturne razlike (rodne, etničke, religijske i subkulturne). Uspoređuje osobni i društveni identitet na primjerima. Opisuje proces socijalizacije, kolektivno ponašanje, društvene nejednakosti i raslojavanje. Analizira društvene i kulturne razlike na primjerima. | **Prepoznaje** društvene i kulturne različitosti te društvene nejednakosti, **definira** proces socijalizacije te osobni i društveni identitet. | **Opisuje** društvene i kulturne različitosti te osobni i društveni identitet, **objašnjava** proces socijalizacije, društvene nejednakosti i vrste kolektivnoga ponašanja. | **Objašnjava** društvene i kulturne različitosti, nejednakosti i identitete, **opisuje** proces socijalizacije i kolektivno ponašanje na zadanim primjerima. | **Objašnjava vezu** društvenih i kulturnih različitosti i nejednakosti s društvenim raslojavanjem na primjerima iz svakodnevnoga života. |
| B.2.  Analizira suvremenu obitelj. | Definira i uočava postojanje različitih vrsta obitelji (stilova obiteljskoga života) i braka u različitim kulturama.  Objašnjava utjecaj društvenih promjena na promjene unutar društvene institucije braka i obitelji na primjerima iz života. | **Definira** brak i obitelj te **uočava** i **prepoznaje** postojanje različitih vrsta braka i obitelji. | **Opisuje** različite vrste braka i obitelji te **prepoznaje** njihove promjene. | **Objašnjava** različite vrste braka i obitelji, ali i različite stilove obiteljskoga (bračnoga) života povezujući ih s društvenim promjenama na zadanim primjerima. | **Vlastitim riječima objašnjava** promjene u braku, obitelji i različitim stilovima obiteljskoga života na primjerima iz života. |

|  |  |  |  |  |  |  |
| --- | --- | --- | --- | --- | --- | --- |
| **DOMENA C** | **ISHOD** | **RAZRADA ISHODA** | **RAZINA USVOJENOSTI** | | | |
| **zadovoljavajuća** | **dobra** | **vrlo dobra** | **iznimna** |
| **ANALIZA SUVREMENOG DRUŠTVA** | C.1.  Objašnjava društvo i društvenost. | Raspravlja o društvu i društvenosti (odnosu čovjeka, prirode i tehnologije) te razlikuje i objašnjava oblike udruživanja (društvene grupe, mreže, organizacije, društveni pokreti) u suvremenome društvu. | **Definira** društvo i društvenost, **prepoznaje** oblike udruživanja. | **Opisuje** suvremeno društvo, utjecaj i važnost tehnologije za društvo i društvenost te **opisuje** suvremene oblike udruživanja. | **Istražuje** odnos čovjeka, prirode i tehnologije u suvremenome društvu, **raspravlja** o suvremenim oblicima udruživanja na zadanome primjeru. | **Objašnjava** suvremeno društvo, društvenost i različite oblike udruživanja navodeći primjere iz svakodnevnoga života. |
| C.2.  Razumije društvene institucije, društvenu strukturu i društvene promjene. | Razlikuje i objašnjava društvene institucije. Stavlja u odnos dijelove društvene strukture. Razumije društvenu promjenu povezujući ju s društvenim djelovanjem. | **Definira** društvenu strukturu, **navodi** društvene institucije i **prepoznaje** društvene promjene. | **Razlikuje** društvene institucije, **opisuje** društvenu strukturu, društveno djelovanje i društvene promjene kao rezultat društvenoga djelovanja pojedinaca ili grupa, mreža i organizacija. | **Objašnjava** vezu društvenih institucija i društvenih promjena na zadanome primjeru. | **Stavlja u odnos** društvenu strukturu, društveno djelovanje i društvene promjene navodeći primjere. |
| C.3.  Analizira suvremena društvena zbivanja na odabranim primjerima. | Analizira društvene odnose, pojave i procese na primjerima koji se odnose na društvo u cjelini ili bilo koju sastavnicu (kultura, ekonomija i politika, društvene institucije itd.) ili element društvene strukture (društveni položaji, statusi i uloge). | **Prepoznaje** društvene odnose, pojave i/ili procese unutar zadanih primjera. | **Opisuje** različite društvene odnose, pojave i/ili procese i **imenuje** ih sociološkim pojmovima. | **Ilustrira** povezanost zadanih primjera sa širim društvenim kontekstom. | **Analizira** društvene odnose, pojave i/ili procese na vlastitim primjerima. |

G. VREDNOVANJE ODGOJNO-OBRAZOVNIH ISHODA U NASTAVNOME PREDMETU SOCIOLOGIJA

Vrednovanje odgojno-obrazovnih ishoda u srednjoškolskome učenju i poučavanju sociologije proizlazi iz Okvira za vrednovanje procesa i ishoda učenja u osnovnim i srednjim školama Republike Hrvatske te iz njihove povezanosti s ostalim dijelovima Kurikuluma predmeta Sociologije. Postignuća prema ishodima vrednuju se brojčanom ocjenom, a elementi generičkih kompetencija određeni Okvirom nacionalnoga kurikuluma vrednuju se s pomoću lista procjena\*. Na kraju nastavne godine određuje se zaključna (pr)ocjena. Osim unutarnjega vrednovanja koje provode učitelji, postoji i vanjsko vrednovanje u obliku državne mature.

Učenje i poučavanje sociologije temelji se na usmjerenosti učenicima pa se elementi vrednovanja usklađuju s takvim usmjerenjem. **Elementi vrednovanja** s jednakom težinom ili udjelom u zaključnoj brojčanoj ocjeni su sljedeći: **usvojenost znanja** i **razvoj vještina**. Dodatni je element razvoj pozitivnih osobnih i društvenih vrijednosti koji proizlazi iz domene sociološka imaginacija i usklađivanja ishoda C.3. s načinom vrednovanja kao pod\*.

\*\* To su: 1. odgovornost: Ispunjava sve obveze i izvršava zadatke, zadaće i radove u skladu s dogovorom; poštuje rokove; preuzima odgovornost za vlastito učenje i ponašanje u školskome okruženju; ulaže trud i ustraje u učenju i radu. 2. samostalnost i samoinicijativnost: Samostalno uči, rješava zadatke i izvršava aktivnosti; ispunjava obveze uz učiteljeve minimalne poticaje; na satu aktivno radi i uči, planira, prati i regulira vlastito učenje. 3. komunikacija i suradnja: Uspješno komunicira i surađuje s drugim učenicima i učiteljem; koristi se lista procjena i ljestvicom od tri stupnja: potrebna podrška, dobro, iznimno.

Osim objektivne procjene usvojenosti ishoda svrha je vrednovanja motivacija za daljnji rad i oblikovanje smislenih strategija za učenikov napredak. Vrednovanje nije tek završna ocjena učenikova postignuća, već sastavni dio učenja i poučavanja. Osim uobičajenih usmenih i pisanih provjera preporučaju se metode i tehnike kojima se integrirano vrednuju razumijevanje, primjena i analiza socioloških znanja, istraživačke i komunikacijske vještine te izražavanje stavova. Riječ je o složenim metodama i tehnikama vrednovanja koje od učenika zahtijevaju istraživanje i obradu teme u kontekstu predviđenih znanja ili stavova, iznošenje zaključaka ili predviđanja te njihovo prezentiranje.

NASTAVNE METODE I OBLICI RADA

**Metode**: predavačka, dijaloška, heuristička, problemska, demonstracijska, istraživačka, rad na tekstu.

**Oblici**: frontalni oblik nastave, diferencirana nastava, individualizirana nastava, problemska nastava, rad u skupinama, mentorska nastava i demonstracijska nastava.

Napomena: Izbor metoda i oblika rada za svaki nastavni sat određuje nastavnik prema nastavnim sadržajima, osobitosti učenika te materijalnim i drugim uvjetima. Poticati kod učenika samostalnost, odgovornost i suradnju s drugim učenicima u rješavanju zadataka.

VREDNOVANJE

**Elementi vrednovanja**: usvojenost temeljnih koncepata i vještina primjene naučenih koncepata

**Oblici vrednovanja**: usmeno, pisano, individualno učenje, kooperativno ili suradničko učenje, projektna nastava, istraživačko učenje, seminarski rad, izrada eseja i e-učenje; formativno, normativno i sumativno vrednovanje.

**Napomena:** Osim normativnog vrednovanja, naglasak je na formativnom vrednovanju, odnosno procesu učenja i učenikovom razvoju.

MATRIJALNI UVJETI

Učionica, projektor, računalo, udžbenik, bilježnica, ploča

**ELEMENTI I KRITERIJI OCJENJIVANJA I VREDNOVANJA**

|  |  |  |  |
| --- | --- | --- | --- |
| **ELEMENTI OCJENJIVANJA** | | **OCJENE** | **KRITERIJI OCJENJIVANJA** |
| **USVOJENOST**  **ZNANJA** | **USMENA PROVJERA** | 5 | Učenik jasno, samostalno i u potpunosti iznosi činjenice, odvaja bitno od nebitnog, povezuje znanja stečena u drugim predmetima, adekvatno koristi stručne pojmove i kreativan je u interpretaciji. |
| 4 | Učenik bez pomoći nastavnika iznosi bitne činjenice gotovo u potpunosti, sposoban je odvojiti bitno od nebitnog. |
| 3 | Učenik većim dijelom usvojio nastavne sadržaje i uz pomoć nastavnika reproducira bitne činjenice. |
| 2 | Učenik reproducira nastavne sadržaje kroz dosjećanje uz pogreške i nepotpune odgovore. |
| **PISANA**  **PROVJERA** | 5 | 90-100% |
| 4 | 77-89% |
| 3 | 63-76% |
| 2 | 50-62% |
| **RAZVOJ VJEŠTINA** | | 5 | Razumije pravila i zakonitosti, primijenjuje stečena znanja u nepoznatoj situaciji, s lakoćom uspostavlja uzročno posljedične odnose i koristi vlastite primjere za pojašnjavanje određenog pojma. Konstantno komunicira i aktivno sudjeluje u stvaranju pozitivnog ozračja za ostvarivanje cilja nastavnog procesa, osobno doprinosi u kreiranju metodologije rada i redovito izvršava zadatke . |
| 4 | Teže uočava uzročno posljedične odnose i koristi primjere već naučene primjere. Pokazuje interes za sudjelovanje u nastavnom procesu i stvaranju radnog ozračja , izvršava zadane zadatke koje je sposoban i prezentirati. |
| 3 | Djelomično razumije gradivo, a uzročno-posljedične odnose uočava tek uz pomoć nastavnika. Povremeno komunicira i sudjeluje u nastavnom procesu, a zadatke izvršava djelomično uz pomoć nastavnika. |
| 2 | Pravila i zakonitosti ne povezuje i nije u stanju navesti primjer za naučeno gradivo. Ne sudjeluje u nastavnom procesu osim ako se to od njega izričito ne zahtjeva niti izvršava zadane zadatke . |

**Ispravak ocjene**

Svi učenici koji su dobili nedovoljan iz pisane provjere usmeno ispravljaju ocjenu, a učenici koji su usmenom provjerom ocjenjeni s ocjenom nedovoljan istu ispravljaju usmenim odgovaranjem.

**Ostale napomene:**

Učenici koji ne dođu na najavljenu pismenu provjeru usmeno odgovaraju na sljedećem satu kada dođu na nastavu.

Isprike za usmeno odgovaranje nisu dozvoljene osim iz opravdanih razloga (bolest, pripremanje za natjecanja…) koje će potvrditi razrednik ili roditelj.

Zaključne ocjene proizlaze na temelju svih ocjena dobivenih tijekom nastavne godine i na temelju bilješki o učeniku koje se vode tijekom nastavne godine.

|  |  |  |
| --- | --- | --- |
|  |  |  |