KRITERIJI VREDNOVANJA UČENIKA KATOLIČKOG VJERONAUKA, ŠK. GODINA 2024./2025.

|  |  |
| --- | --- |
| znanje | usvajanje, interpretiranje, razumijevanje i argumentiranje temeljnih činjenica, pojmova, događaja i tekstova na spoznajnom, doživljajnom i djelatnom planu |
| stvaralačko izražavanje | usmeno, pisano, likovno, glazbeno, digitalno i scensko stvaralaštvo te istraživački rad s ciljem povezivanja usvojenih spoznaja, znanja, stavova i vrijednosti s vlastitim iskustvom |
| kultura međusobne komunikacije | izražavanje o stavovima i vrijednostima, ponašanje i marljivost tijekom procesa učenja i poučavanja. |

ZNANJE - KRITERIJI VREDNOVANJA

|  |  |
| --- | --- |
| NEDOVOLJAN | Ni uz pomoć vjeroučitelja, učenik ne prepoznaje osnovne sadržaje. |
| DOVOLJAN | Uz veliku pomoć vjeroučitelja, učenik prepoznaje osnovne sadržaje ali ih slabo razumije i ne povezuje s drugima. |
| DOBAR | Uz vjeroučiteljevu pomoć učenik reproducira i pokazuje razumijevanje osnovnih sadržaja. |
| VRLO DOBAR | Uz malu pomoć vjeroučitelja učenik solidno razumije nastavne sadržaje, logički ih povezuje i primjenjuje na nove jednostavnije situacije. |
| ODLIČAN | Učenik samostalno, sigurno i vješto primjenjuje znanja na aktualne problemske situacije. |

STVARALAČKO IZRAŽAVANJE - KRITERIJI VREDNOVANJA

|  |  |
| --- | --- |
| NEDOVOLJAN | Učenik odbija sudjelovati u svakom obliku stvaralačkoga izražavanja, često ne izvršava postavljene zadatke i preuzete obveze, ne uspijeva se izraziti niti uz pomoć i poticaj vjeroučitelja. |
| DOVOLJAN | Učenik odbija sudjelovati u svakom obliku stvaralačkoga izražavanja, često ne izvršava postavljene zadatke i preuzete obveze, ne uspijeva se izraziti niti uz pomoć i poticaj vjeroučitelja. |
| DOBAR | Učenik se trudi u radu i izvršavanju postavljenih zadataka, ali mu nedostaje jasnoća u izričaju, slabije uočava bit sadržaja, otežano pokazuje i artikulira svoje sposobnosti. |
| VRLO DOBAR | Učenik rado prihvaća sudjelovanje u različitim oblicima stvaralačkoga izražavanja, solidno se služi religioznim rječnikom, ima dobru sposobnost komunikacije vjerskih sadržaja i povezivanja naučenoga. |
| ODLIČAN | Učenik samostalno, razumljivo i argumentirano obrazlaže svoje mišljenje, rado sudjeluje u različitim oblicima stvaralačkog izražavanja, daje inicijative, ističe se po iscrpnosti, uspješnosti i kreativnosti, drži se zadane teme i uočava bit sadržaja, sposoban je s kršćanskog stajališta kritički propitkivati i prosuđivati različite oblike mišljenja i ponašanja |

KULTURA KOMUNIKACIJE - KRITERIJI VREDNOVANJA

|  |  |
| --- | --- |
| NEDOVOLJAN | Učenik često ometa rad, nepristojno i neprimjereno se ponaša i izražava, nedostaje mu odnos poštivanja prema kršćanskim vrijednostima. |
| DOVOLJAN | Učenika treba često poticati na pristojnije i primjerenije ponašanje i izražavanje, ponekad se s nepoštivanjem odnosi prema kršćanskim vrijednostima, prema ostalim učenicima i vjeroučitelju. |
| DOBAR | Učenik povremeno surađuje s drugim učenicima i vjeroučiteljem, potreban mu je povremeni poticaj na pristojnije i primjerenije ponašanje i izražavanje, potrebno je dodatno poraditi na odnosu poštivanja prema kršćanskim vrijednostima. |
| VRLO DOBAR | Učenik solidno surađuje s ostalim učenicima i vjeroučiteljem, pristojno i primjereno se ponaša i izražava, s poštivanjem se odnosi prema kršćanskim vrijednostima. |
| ODLIČAN | Učenik izvrsno surađuje s ostalim učenicima i vjeroučiteljem, pažljiv je i uljudan, uzornim ponašanjem vrlo pozitivno djeluje na ostale učenike, u svim situacijama se s poštivanjem odnosi prema kršćanskim vrijednostima. |

Metode kojima će se vjeroučiteljica služiti u provedbi vrednovanja naučenoga: usmena provjera znanja, pismena provjera znanja, učenički projekti, procjena rasprave u kojoj učenik sudjeluje, esejski zadatci, radni listići, rad u parovima i grupama, individualni rad i dr.

Vrednovanje ostvarenih ishoda odvija se kontinuirano tijekom cijele nastavne godine. Kod zaključivanja ocjena uzimaju se u obzir svi elementi vrednovanja. Sve ocjene imaju jednaku težinsku vrijednost. Učeniku će se zaključiti ocjena prema aritmetičkoj sredini. Vjeroučiteljica može zaključiti višu ocjenu od aritmetičke sredine ako se učenik trudio i pokazao napredovanje tijekom cijele školske godine. U suprotnom može zaključiti i nižu ocjenu, ako se učenik tijekom školske godine prestao truditi, sudjelovati i vršiti svoje obveze na nastavi vjeronauka.