Filozofija

**Elementi vrednovanja:**

1. Poznavanje filozofskih pojmova i sustava

Element vrednovanja se odnosi na usvojenost i razumijevanje faktografije poučavanih sadržaja (Materijalni aspekt nastavnog procesa).

1. Filozofska analiza i argumentacija

Element vrednovanja se odnosi na sposobnost povezivanja različitih nastavnih sadržaja i problematiziranje njihovih odnosa. (Funkcionalni aspekt nastavnog procesa).

**Kriterij vrednovanja**

1. Poznavanje filozofskih pojmova i sustava: a) Izvrsno poznavanje i razumijevanje nastavnog gradiva, ocjena 5, b) Poznavanje nastavnog gradiva uz manje propuste u znanju ili razumijevanju, ocjena 4, c) Poznavanje gradiva uz propuste o bitnim činjenicama ili uz nerazumijevanje bitnih pojmova i problema iz nastavnog gradiva, ocjena 3, d) Znanje i razumijevanje nastavnog gradiva na razini prisjećanja ili prepoznavanja, ocjena 2, e) Potpuno odsustva znanja i razumijevanja nastavnog gradiva.
2. Filozofska analiza i argumentacija: a) Poznavanje nastavnog gradiva na operativnoj razini uz sposobnost relevantnog tematiziranja odnosa između različitih nastavnih sadržaja, ocjena 5, b) Razumijevanje odnosa između nastavnih sadržaja bez sposobnosti potpunog i/ili relevantnog problematiziranja ovih odnosa, ocjena 4, d) Poznavanje nastavnih sadržaja bez sposobnosti njihovog problematiziranja kroz usporedbu s drugačijim filozofskim koncepcijama, ocjena 3, e) Poznavanje nastavnih sadržaja na razini prepoznavanja bez sposobnosti razumijevanja pretpostavki i implikacija filozofskih teza. f) Odsustvo razumijevanja značenja filozofskih pojmova ili teza, ocjena 1.

**Zaključivanje ocjena**

1. Ocjene iz pismenog testa:  
   Tijekom školske godine se pišu tri testa. Svaki od ova tri testa je ocijenjen s dvije ocjene od kojih se jedna odnosi na poznavanje filozofskih pojmova i sustava, a druga na filozofsku analizu i argumentaciju.
2. Ocjene iz Dz.;  
   Na svakom satu će neodređenom broju učenika biti kontrolirana Dz. koju učenici obavezno pišu rukom, na papiru kojega mogu predati na kontrolu. Neadekvatna Dz. ili potpuni izostanak Dz. rezultira oznakom „-„ upisanom u e dnevniku i utjecati će na zaključnu ocjenu.  
   Adekvatna Dz. rezultira oznakom „+„ upisanom u e dnevniku i utjecati će na zaključnu ocjenu.  
   Prepisana Dz. ili na bilo koji drugi način nesamostalno pripremljena Dz. tretira se kao neadekvatna Dz. i rezultira oznakom „-„. Boduje se kao i svaka druga neadekvatna Dz.  
   Oznaka „+“ i „-„ se međusobno poništavaju, tj. na kraju nastavne godine će se zbrajati i oduzimati sve oznake upisane tijekom nastavne godine.
3. Vrednovanje praćenja nastave:

Učenicima će se vrednovati praćenje nastave i konstruktivno sudjelovanje u nastavnom procesu. Pozitivno vrednovanje rezultira oznakom „+„ upisanom u e dnevniku i utjecati će na zaključnu ocjenu. Negativno vrednovanje rezultira oznakom „-„ upisanom u e dnevniku i utjecati će na zaključnu ocjenu. Broj vrednovanja ne mora biti isti za sve učenice i učenike nego ovisi o osobnoj motivaciji. Pozitivno i negativno vrednovanje iz ove kategorije uvažiti će se pri zaključivanju ocjene na isti način kao i vrednovanje Dz.

1. Izborno, svaki učenik tijekom školske godine može predati esej koji je vrednovan ocjenom. Maksimalan broj eseja tijekom školske godine je: 3. Temu eseja odabire svaka učenica/učenik , a upute za pisanje eseja se dogovaraju za svaku pojedinu temu.
2. Izborno, svaki učenik tijekom školske godine može pročitati po jedno djelo iz ukupne povijesti filozofije. Lektiru odabire svaka učenica/učenik uz prethodni dogovor, a upute i provjera se dogovaraju za svaku pojedini filozofski naslov. Lektira je vrednovana ocjenom.  
     
    Prepisivanje na testu ili korištenje nedozvoljenih sredstava kao i zloupotreba umjetne inteligencije pri pisanju eseja će se evidentirati u e dnevniku i pri zaključivanju ocjene tretirati ekvivalentno negativnoj ocjeni iz testa ili odnosa prema radu. Ovakva ocjena ima jednaku vrijednost pri zaključivanju ocjena kao i sve druge ocjene.  
     
   ZAKLJUČNA OCJENA IZ PREDMETA JE ARITMETIČKA SREDINA SVIH UPISANIH OCJENA UZIMAJUĆI U OBZIR BILJEŠKE O POZITIVNOM ILI NEGATIVNOM VREDNOVANJU  DOMAĆIH ZADAĆA I PRAĆENJA NASTAVE.  
   PRI KONAČNOM IZRAČUNU OCJENA, ZBRAJAJU SE DECIMALNE VRIJEDNOSTI OCJENA (KOJE POKAZUJU RADI LI SE O „VISOKOJ ILI NISKOJ“ OCJENI), A DECIMALNE VRIJEDNOSTI SU UPISANE ZA SVAKU POJEDINU OCJENU U RUBRICI „BILJEŠKE.“  
    PROSJEKU OCJENA DODAJE SE O,2 ZA SVAKA 3 UPISANA PLUSA ILI SE ODUZIMA 0,2 ZA SVAKA TRI UPISANA MINUSA IZ RUBRIKE BILJEŽAKA.

Logika

1. **Elementi vrednovanja**
2. Razumijevanje logičkih sadržaja

Element uključuje poznavanje logičkih pojmova i metoda te operativnu primjenu razumijevanja u rješavanju logičkih zadataka.

1. Prevođenje

Element vrednovanja uključuje sposobnost izražavanja verbalnih izraza u simboličkoj formi Eulerovih, Vennovih dijagrama, u simboličkoj formi logike sudova i logike pojmova kao i sposobnost prijevoda simboličkih izraza u verbalnu formu.

1. **Kriterij vrednovanja**
2. Razumijevanje logičkih sadržaja

a) Potpuno poznavanje logičkih pojmova i metoda uz sposobnost njihove primjene na svim logičkim zadacima, ocjena 5, b) Poznavanje logičkih pojmova i metoda uz nepotpunu primjenu na svim logičkim zadacima, ocjena 4, c) Poznavanje logičkih pojmova i metoda bez adekvatne primjene na logičkim zadacima, ocjena 3, d) Poznavanje logičkih pojmova i metoda na razini prepoznavanja i bez sposobnosti njihove primjene na logičkim zadacima, ocjena 2, e) Odsustvo poznavanja logičkih pojmova i metoda, ocjena 1.

1. Prevođenje

a)Sposobnost prijevoda svih zadatih verbalnih izraza u simboličku formu i svih izraza zadatih u simboličkoj formi u verbalnu formu, ocjena 5, b) Sposobnost prijevoda zadatih verbalnih izraza u simboličku formu i izraza zadatih u simboličkoj formi u verbalnu formu uz manji broj grešaka, ocjena 4, c) Neadekvatna sposobnost prijevoda zadatih verbalnih izraza u simboličku formu i izraza zadatih u simboličkoj formi u verbalnu formu, uz veći broj grešaka ocjena 3, d) Sposobnost prevođenja verbalnih izraza u simboličku formu i obratno, na razini osnovnog poznavanja logičke simbolike uz sposobnost prijevoda najjednostavnijih izraza, ocjena 2, e) Nepoznavanje osnovnih logičkih simbola, uz nesposobnost prijevoda jednostavnih izraza u simboličku formu, ocjena 1

1. **Zaključivanje ocjena**
2. Tijekom školske godine se pišu tri kontrolne zadaće. Prva i treća KZ. se boduju s jednom, a  
   druga s dvije ocjene, ( 1. ocjena – Prevođenje, 2. ocjena – Razumijevanje logičkih sadržaja).  
   Kontrolne zadaće su najavljene i mogu se pisati ispravci, neposredno nakon redovnog roka  
   kontrolne zadaće.  
   2. Na svakom nastavnom satu se neodređenom broju učenica/učenika kratkom provjerom  
   provjerava usvojenost gradiva prethodne lekcije. Ovakva je provjera znanja i sposobnosti  
   nenajavljena, a odnosi se na gradivo malog obujma (1lekcija). Provjera rezultira adekvatnom  
   bilješkom o usvojenosti nastavnog sadržaja u e dnevniku i utječe na zaključnu ocjenu.  
   3. Vrednovanje aktivnog praćenja nastave je moguće na svakom nastavnom satu. Broj ovakvog  
   vrednovanja ne mora biti isti za sve učenice i učenike, a individualno ovisi o motivaciji i  
   logičkim sposobnostima. Ovaj tip vrednovanja rezultira bilješkom u e dnevniku koja se uzima  
   u obzir pri zaključivanju ocjene.  
     
   ZAKLJUČNA OCJENA JE ARITMETIČKA SREDINA UPISANIH OCJENA UZIMAJUĆI U OBZIR ARITMETIČKE BILJEŠKE KOJE SU PROIZAŠLE IZ KRATKE PROVJERE ZNANJA I PRAĆENJA NASTAVE.

**ETIKA – 4. RAZREDI**

1. **ELEMENTI OCJENJIVANJA:**
2. Promišljanje (moralno i etičko)

Element vrednovanja uključuje teorijski aspekt etike kao discipline.

1. Djelovanje (moralno i etičko)

Element vrednovanja uključuje praktičnu primjenu etičke teorije u promišljanju i djelovanju u svakodnevnim situacijama s naglaskom na etički sporne aspekte suvremenosti.

1. **KRITERIJ VREDNOVANJA**
2. Promišljanje (moralno i etičko)
3. Potpuno poznavanje i razumijevanje obrađenih etičkih i bioetičkih pojmova i koncepcija uz sposobnost njihove usporedbe i problematiziranja, ocjena 5, b) Poznavanje i razumijevanje obrađenih etičkih i bioetičkih pojmova i koncepcija bez adekvatne kritičke prosudbe i sposobnosti usporedbe i problematizacije. c) Nepotpuno poznavanje i razumijevanje obrađenih etičkih i bioetičkih pojmova i koncepcija bez adekvatne kritičke prosudbe i sposobnosti usporedbe i problematizacije, ocjena 3, d) Poznavanje i razumijevanje obrađenih etičkih i bioetičkih pojmova i koncepcija na razini prisjećanja ili prepoznavanja uz potpuni izostanak sposobnosti problematizacije, e) Potpuno nepoznavanje i nerazumijevanje etičkih i bioetičkih pojmova i koncepcija, ocjena 1.
4. Djelovanje (moralno i etičko) a) Potpuno poznavanje i razumijevanje suštine problema obrađene teme uz sposobnost adekvatne argumentacije vlastite vrijednosne pozicije, ocjena 5, b) Potpuno poznavanje obrađene teme uz sposobnost adekvatne argumentacije vlastite vrijednosne pozicije, ocjena 4, d) Nepotpuno poznavanje obrađivane teme praćeno nepotpunim razumijevanjem suštine implicitnih etičkih dvojbi, e) Nepoznavanje činjenica o obrađivanoj temi uz nesposobnost izgradnje vlastitog, argumentiranog vrijednosnog odnosa prema problemu, ocjena 1.
5. **ZAKLJUČIVANJE OCJENA**

Zaključna ocjena proizlazi kao aritmetička sredina svih ocjena koje su upisane tijekom nastavne godine, neovisno o elementu ocjenjivanja**.**