# Kriterijsko vrednovanje - geografija

| **Ocjena** | **Obrazloženje** | **Elementi vrednovanja** |
| --- | --- | --- |
| **Nedovoljan (1)** | Kvaliteta znanja ne zadovoljava. | **Geografska znanja**   * Nepotpuna osnovna znanja. * Ne razumije postavljeno pitanje. * Način iznošenja znanja je bez logike i razumijevanja. |
|  |  | **Geografsko istraživanje i vještine**   * Bez razumijevanja izrađuje i analizira grafičke priloge. * Vrlo loša orijentacija u prostoru i prezentacijske vještine. |
|  |  | **Kartografska pismenost**   * Vrlo loše služenje geo. kartama i njihova interpretacija |
| **Dovoljan (2)** | Nepotpuno, površno i  s pogreškama, izneseno znanje slabo je povezano.  Reakcija na postavljeno pitanje je djelomična.  Kvaliteta znanja je nepotpuna, ali dovoljna. Način iznošenja znanja je općenito zadovoljavajući. | **Geografska znanja**   * Uglavnom zadovoljava poznavanjem i primjen. ključnih pojmova. * Nastavnica mu pomaže kod odgovaranja. * Postavljajući pomoćna pitanja na koja učenik uvijek ne odgovara sigurno. * U izražavanju radi formalne pogreške. * Pri odgovaranju je potreban veći broj potpitanja i usmjeravanja prema točnom odgovoru. * Nabraja faze nekog procesa, ali ne može ga samostalno opisati i izvesti zaključke. * Čak i uz pomoć učitelja/učiteljice slabo i nesigurno primjenjuje znanje.   **Geografsko istraživanje i vještine**   * U analizi grafičkih i slikovnih priloga uočene su pogreške. * Površno i djelomično uočava osnovne geografske procese. * Rijetko izrazi vlastito mišljenje. * Slabo se služi dodatnim izvorima znanja i teško procjenjuje točnost ili relevantnost u dodatnoj literaturi. * Djelomično točno prikazuje rezultate istraživanja, a tumačenja rezultata su jako manjkava. * Pri provođenju istraživanja treba kontinuiranu pomoć, ali se trudi primijeniti osnovna pravila. * Zadovoljava uz nedostatke izradom i analizom grafičkih priloga (dijagrami, profili, ppt, posteri...) * Otežano se orijentira u prostoru.   **Kartografska pismenost**   * Slabo se služi geografskom kartom, teško prepoznaje pojedine geografske sadržaje na geografskoj karti * Sporo se, i uz pomoć nastavnika služi geo. Kartama * slaba interpre. ali zadovoljavajuća |
| **Dobar (3)** | Djelomično logično  i uvjerljivo  Uglavnom zadovoljava poznavanjem i primjen. ključnih pojmova. Reakcija na postavljeno pitanje je sporija i uz pomoć nastavnika. Kvaliteta znanja i geografskih vještina je prosječna. | **Geografska znanja**   * Vlada osnovnim znanjem propisanim ishodima predmetnog kurikuluma i međupredmetnim očekivanjima. * U primjeni i povezivanju činjenica ne pokazuje sigurnost i samostalnost (nema bitnih pogrešaka pri izlaganju činjenica; potrebna su i potpitanja nastavnice, osobito kad se radi o povezivanju materijala; ne zna suvislo i bez učiteljeve pomoći izložiti obrađeno gradivo). * Nesiguran u objašnjavanju uzročno-posljedičnih veza na Zemlji. * U rješavanju problemskih zadataka i prikazivanju međuodnosa u živome svijetu treba pomoć učitelj/učiteljice. * Razumije osnovne obrađene programske sadržaje, ali ih ne primjenjuje u novoj situaciji niti potkrepljuje vlastitim primjerima.   **Geografsko istraživanje i vještine**   * Uz pomoć učitelja/učiteljice djelomično donosi zaključke pri analizi geografskih procesa i pojava. * Nedovoljno samostalno izvodi praktične radove. * Nedovoljno samostalno provodi istraživanje i primjenjuje usvojeno teorijsko znanje. * Vidljivi su propusti u opažanju, a u raspravama sudjeluje samo povremeno. * Prikazivanje i argumentacija rezultata nije dovoljno precizna te treba pomoć nastavnice. * Uz pomoć prepoznaje ili postavlja istraživačka pitanja i služi se dodatnom literaturom. * Sporije i uz pomoć nastavnika izrađuje i analizira grafičke priloge (dijagrami, profili, ppt, posteri...); dobro se orijentira u prostoru. * Slabije prezent.vještine   **Kartografska pismenost**   * Geografsku kartu koristi uz pomoć nastavnice, samostalno pokazuje osnovne sadržaje ali uz više vremena. * Dobro poznavanje sadržaja i elemenata svih vrsta geografskih karata. * Sporije i uz pomoć nastavnika služenje geo. kartama i njihova interpretacija |
| **Vrlo dobar (4)** | Uglavnom točno, logično, temeljito i s razumijevanjem (izlaganje sigurno bez „parazitskih“ uzrečica)  U potpunosti zadovoljava poznavanjem i primjen. ključnih pojmova. | **Geografska znanja**   * Sigurno i solidno vlada znanjem ishoda predmetnog kurikuluma i međupredmetnih očekivanja uz praktičnu primjenu, ali ima nedostataka u povezivanju detalja i činjenica (nedostatke u povezivanju činjenica ispravlja na napomenu nastavnice). * Reakcija na postavljeno pitanje je sporija, ali bez pomoći nastavn. * Služi se usvojenim znanjem i navodi vlastite primjere te logično obrazlaže prirodne zakonitosti uz poticaje ili pomoć nastavnice. * Kvaliteta znanja je točna, ali manje opširna. * Povezuje naučene nastavne sadržaje sa svakodnevnim životom * Uglavnom samostalno rješava problemske zadatke.   **Geografsko istraživanje i vještine**   * Uspješno primjenjuje stečena znanja. * Gotovo uvijek primjenjuje geografska znanja, sposobnosti i vještine u istraživanjima. * U provođenju istraživanja u potpunosti slijedi zadane etape uz manju pomoć u formuliranju istraživačkog pitanja. * Uspješno samostalno opaža te često sudjeluje u raspravama i interpretacijama. * Samostalno odabire adekvatnu literaturu i njome se služi. * Samostalno i pregledno, ali sporije i bez pomoći nastavnika izrađuje i analizira grafičke priloge (dijagrami, profili, ppt, posteri...); vrlo dobro se orijentira u prostoru.   **Kartografska pismenost**   * Uočava geografske sadržaje na geografskoj karti i koristi se njima s minimalnom pomoći nastavnice. * Vrlo dobro interpretira sadržaje svih vrsta geografskih karata. * Samostalno, ali sporije se orijentira na geo.karti. |
| **Odličan (5)** | Izrazito točno, logično, temeljito, opširno, argumentirano Zadovoljava u posebnoj mjeri poznavanjem i primjenom ključnih pojmova. | **Geografska znanja**   * Usvojeno znanje primjenjuje u novim situacijama i na složenijim primjerima. * Uspješno primjenjuje stečeno znanje te korelira usvojeno sa srodnim gradivom. * Samostalno rješava najsloženije problemske zadatke. * Samostalno uočava i tumači uzročno - posljedične veze i međuodnose na Zemlji navodeći vlastite primjere. * Logično i argumentirano iznosi znanje. * Kvaliteta znanja je opširna, točna i znanstveno utemeljena. * Reakcija na postavljeno pitanje je brza i točna.   **Geografsko istraživanje i vještine**   * Naročito se ističe u diskusijama , praktičnim vježbama ( kartama, grafikonima, referatima, digitalnim materijalima). * Samostalno osmišljava praktične radove te pokazuje originalnost i kreativnost u njihovu izvođenju . * Samostalno postavlja istraživačka pitanja i na temelju njih osmišljava istraživanja, a rezultate rada kreativno prikazuje i argumentira uočavajući povezanost promatranih promjena s usvojenim nastavnim sadržajima i svakodnevnim životom. * Redovito sudjeluje u raspravama i interpretacijama. * Uspješno se služi dodatnom literaturom i izvorima te procjenjuje točnost podataka u dodatnoj literaturi. * Samostalno izvodi zaključke i uočava uzročno-posljedične veze, geografske pojave i procese. * Samostalno, točno, pregledno i detaljno izrađuje i analizira grafičke priloge (dijagrami, profili, ppt, posteri, slike...); izvrsno se orijentira u prostoru. * Izvrsne prezentacijske vještine.   **Kartografska pismenost**   * Točno, precizno i brzo uočava geografske sadržaje na geografskoj karti. * Izvrsno poznavanje i interpretacija sadržaja i elemenata svih vrsta geografskih karata. * Brzo, samostalno služenje geografskim kartama. Izvrsna orijentacija na geo. karti. |

Važan dio vrednovanja su i bilješkama kojima se prati rad, ali i napredovanju učenika te njegov odnos prema radu. Osim bilježaka koje pokazuju kakav je odnos učenika prema radu najvažniji dio su povratne informacije kao dio vrednovanja za učenje i kao učenje. Osim bilješki u imeniku važan dio vrednovanja su i rubrike za samovrednovanje i vršnjačko vrednovanje te različite liste procjena, izlazne kartice i sl. koje se nalaze u materijalima učenika kao i usmeno formativno vrednovanje koje je važna povratna informacija za učenika u procesu poučavanja i učenja.

**PRIMJER - BILJEŠKE O ODNOSU PREMA RADU:**

* Učenik redovito i na vrijeme ispunjava svoje obveze npr. predaje zadaću, radi na satu.
* Učenik na satu sudjeluje u radu no ne ispunjava zadatke koje samostalno treba napraviti kod kuće.
* Pokazuje inicijativu i dobre organizacijske sposobnosti u timskom radu.
* U suradnji s drugim učenicima pokazuje nesigurnost.

**PRIMJER - BILJEŠKE VREDNOVANJA ZA UČENJE I KAO UČENJE:**

* Iako se na satu trudi i sudjeluje u raspravama rezultati u provjerama znanja pokazuju da učenik ne usvaja trajnije ta znanja pa bi trebalo češće trebao samostalno kod kuće ponoviti.
* Učenik lijepo formulira rečenice u svojim odgovorima i povezuje činjenice no pokazuje nedovoljnu usvojenost pojedinih pojmova. Pokušati s grafičkim organizatorima znanja dodatno ponoviti naučeno.
* Vrlo uspješno interpretira svoj istraživački rad no u zaključku rada ne povezuje svoje dobivene rezultate. Treba jasnije povezati postavljene hipoteze i dobivene vlastite rezultate.
* U vrednovanju svog rada učenik vrlo jasno povezuje i argumentira sve prednosti i nedostatke.
* Precizno i pregledno prikazuje rezultate svog rada te na osnovu njih dolazi do zaključaka.
* Ocjene iz sva tri elementa vrednovanja jednako su vrijedne u formiranju zaključne ocjene.

**PISMENI RADOVI** – kriteriji vrednovanja nisu jedinstveni za svaku provjeru i svaki element ocjenjivanja, već ovise o zahtjevnosti pisane zadaće te o elementu iz kojeg se učenik/ca ocjenjuje.

50 (do 55)% - 59 (do 64)% - dovoljan

60 (do 65) % - 76 (do 79)% - dobar

77 (do 80)% - 87 (do 89)% - vrlo dobar

88 (do 90)% - 100% - odličan

Nataša Kauzlarić, prof.