**KRITERIJI VREDNOVANJA U NASTAVI BIOLOGIJE**

Elementi vrednovanja:

1. **USVOJENOST BIOLOŠKIH KONCEPATA**

Element vrednovanja obuhvaća četiri pisane provjere znanja (dvije po polugodištu) i jednu ili prema potrebi, više usmenih provjera znanja.

Provjeravaju se znanja svih kognitivnih razina koja je učenik stekao u skladu s odgojnoobrazovnim ishodima definiranim kurikulumom. Vrednuje se poznavanje bioloških pojmova, razumijevanje pojava i procesa, objašnjavanje međuodnosa i uzročno-posljedičnih veza u živome svijetu, kao i rješavanje problemskih zadataka.

Odličan- samostalno iznošenje činjenica, rješavanje problema, povezivanje pojmova, objašnjavanje uzročno-posljedičnih veza, izvođenje generalizacije, logično zaključivanje i lijepo izražavanje, korelacija s drugim prirodoslovnim elementima

Vrlo dobar- razumijevanje problema, izvođenje zaključaka, pravilno objašnjavanje pojmova, cjelovito shvaćanje gradiva uz malu pomoć profesora

Dobar- interpretacija gradiva uz navođenje pitanjima, uopćeno shvaćanje sadržaja, razumijevanje svih osnovnih problema i zakonitosti

Dovoljan- reprodukcija gradiva uz shvaćanje najosnovnijih činjenica i pojmova, samostalno rješavanje jednostavnih problema, te shvaćanje zaključaka uz pomoć profesora

Nedovoljan- Učenik nije usvojio minimum gradiva, znanje manjkavo, površno, ne može se primijeniti ni uz pomoć nastavnika

Vrednovanje pisanih provjera znanja:

|  |  |
| --- | --- |
| nedovoljan | 0-49% |
| dovoljan | 50-67% |
| dobar | 68-77% |
| vrlo dobar | 78-87% |
| odličan | 88-100% |

1. **PRIRODOZNANSTVENE KOMPETENCIJE**

Vrednujue se praktična primjena stečenih znanja i sposobnosti. Element uključuje rješavanje zadataka na nastavi, praktične radove (izrada preparata, modela i zbirki), prezentacije o zadanoj temi, referate, plakate i dr.

Vrednuje se zalaganje i trud učenika pri izvršavanju zadatka, postupci izrade te njegova prezentacija.