Elementi vrednovanja i kriteriji ocjenjivanja u II. I III. stranom jeziku

Učenici se vrednuju **formativno (opisno) i sumativno (brojčano)**. **Sumativno** vrednovanje provodi se ocjenama od jedan do pet u **četiri elementa (za početno i napredno učenje)**:

- slušanje s razumijevanjem

- čitanje s razumijevanjem

- govorenje

- pisanje

- jezično posredovanje (element provjeravanja znanja koji vrijedi samo za 3. i 4. razrede, za napredno učenje). Na kraju dokumenta je detaljni opis ovog elementa ocjenjivanja.

Za **slušanje s razumijevanjem i čitanje s razumijevanjem** za sve razrede predviđen je **jedan test u prvom polugodištu i dva u drugom.**

**Govorenje** se vrednuje u sklopu usmenog ispitivanja te se može provoditi svaki sat. U prosjeku svaki učenik odgovara usmeno **jednom u polugodištu** no moguće je i više puta pokaže li se potreba. Lektire se također mogu usmeno ispitivati i vrednovati.

Za svaku usmenu provjeru u bilješke tj. u rubriku za opisno praćenje upisuju se nadnevak i gradivo koje se provjerava. Učenik također može zaslužiti ocjenu svojom aktivnošću ili neaktivnošću na bilo kojem satu.

**Pisanje**: Jezične zakonitosti (gramatika) ne postoje više kao zasebni element ocjenjivanja, no one se vrednuju u sklopu rubrike **pisanje**. U svim se razredima po polugodištu pišu **dva testa** iz pisanja (pisanje mogu biti sastavci ili provjera poznavanja jezičnih zakonitosti)

**Jezične** se **zakonitosti** kao i **poznavanje vokabulara** mogu provjeravati i **formativnim vrednovanjem**, tj. rezultat se bilježi isključivo u obliku komentara/opisne ocjene u bilješke. Znanje se provjerava kroz testove duge pet do petnaest minuta. Oni ne ulaze u vremenik testova. Bilješke, tj. formativno vrednovanje utječe na zaključnu ocjenu.

**Formativno, tj. opisno vrednovanje** može se provoditi na svakom satu. (Njegovi oblici su: vrednovanje za učenje – kratki nenajavljeni testovi (spomenuti gore u tekstu), listići, plakati, kvizovi, prezentacije, mentalne mape, oluja ideja, igranje uloga…; vrednovanje kao učenje – vrednovanje grupnog rada; vršnjačko vrednovanje i samovrednovanje)

Rezultati se bilježe opisno u bilješkama. Formativno vrednovanje uključuje i praćenje razvoja učenikovih sposobnosti i vještina te njegov odnos prema radu tijekom godine.

**Za treće i četvrte razrede, isključivo napredno učenje**, znanje se provjerava unutar dodatne rubrike zvane **jezično posredovanje**.

**Kriteriji ocjenjivanja:**

Ocjenjivanje se provodi u okviru poznatih jezičnih struktura i tematskih sadržaja.

Odličan – Učenik samostalno i točno razumije / prenosi poruku/ odgovara na pitanja i rješava zadatke/ piše tekst / koristi jezičnu strukturu.

Vrlo dobar – Uglavnom točno razumije/ prenosi poruku/ odgovara na pitanja i rješava zadatke/ piše tekst / koristi jezičnu strukturu.

Dobar – Djelomično točno razumije/ prenosi poruku/ odgovara na pitanja i rješava zadatke/ piše tekst / koristi jezičnu strukturu.

Dovoljan – Slabo razumije/ prenosi poruku/ odgovara na pitanja i rješava zadatke/piše tekst / koristi jezičnu strukturu.

Nedovoljan – Ne razumije/ prenosi poruku / odgovara na pitanja i rješava zadatke / piše tekst /

netočno koristi jezičnu strukturu.

Ocjene iz sumativnog vrednovanja su rezultat ostvarenih bodova. **Za ocjenu dovoljan učenik mora u jezičnoj gimnaziji postići 60 posto pozitivnih bodova**. Ovisno o težini gradiva ili sposobnosti učenika u grupi moguće je odstupanje od deset posto.

ZAKLJUČNA OCJENA:

**Zaključna ocjena ne mora biti rezultat aritmetičke sredine.** To je određeno u članku 11/3 „Pravilnikom o načinima, postupcima i elementima vrednovanja učenika u osnovnoj i srednjoj školi“ objavljenom u Narodnim Novinama 112/2010-2973 (<https://narodne-novine.nn.hr/clanci/sluzbeni/2010_09_112_2973.html>). **U zaključnu ocjenu ulaze i bilješke (formativno vrednovanje) te zapažanja o učenikovu odnosu prema radu, npr. pisanje zadaća.** Tijekom cijele godine nastavnik prati učenikov razvoj i napredak pa sukladno tomu i ocjena može biti veća ako je učenik do kraja nastavne godine pokazao izraziti napredak i uspjeh u odnosu na inicijalno stanje. Nastavnik ima pravo zaključiti nižu ocjenu ima li učenik loš uspjeh iz formativnog vrednovanja tj. iz bilješki je očit učenikov negativan odnos prema radu.

**Učenikovo nedovoljno poznavanje jezičnih zakonitosti** može smanjiti zaključnu ocjenu, čak i u slučaju da su mu ocjene iz testova razumijevanja čitanja i slušanja izvrsne.

Također, **ako je jedan od segmenata provjere znanja negativan**, tj. ako učenik dobije negativnu ocjenu iz ispravka pojedinog gradiva, profesor ima pravo smanjiti mu zaključnu ocjenu.

Elementi vrednovanja i kriteriji ocjenjivanja u II. stranom jeziku dogovoreni su u sklopu Stručnog vijeća profesora II. stranog jezika.

**Datumi pisanih provjera znanja** za II. strani jezik navedeni su u redovnom vremeniku škole.

Za III. strani jezik (fakultativno učenje, 3. i 4. razred) vrijede isti elementi sumativnog vrednovanja te se učenici ocjenjuju formativno. Broj pisanih provjera znanja moguće je smanjiti na fakultativnoj nastavi u dogovoru s učenicima i prema procjeni profesora. Datumi pisanih provjera ne ulaze u redovni vremenik te se profesor dogovara s učenicima oko njihove provedbe.

**JEZIČNO POSREDOVANJE**:

Sumativno se vrednuje jednom po polugodištu, a formativno je moguće i više puta.

Ocjenjuje se u 3. i 4. razredu u sklopu naprednog učenja.

***Vrednovanje*** usmenog ili pisanog posredovanja se događa *na komunikacijskoj razini*, npr. provjera sukladnosti sadržaja i *na jezičnoj razini*, npr. provjera dosljednosti uporabe izraza, stručnih fraza i termina.

***Aktivnosti*** posredovanja:

1. skupina aktivnosti – dolazi do posredovanja putem TEKSTA, npr.

UČENIK:

* prenosi određene informacije, usmeno i pisano
* objašnjava podatke, primjerice, grafikone, dijagrame, tablice i sl. - usmeno i pisano
* obrađuje tekst - usmeni i pismeni
* prevodi pisani tekst - usmeno u pisano
* vodi bilješke, primjerice, na konferenciji, na seminaru, na sastanku i sl.
* izražava osobnu reakciju na kreativne tekstove, uključujući i literarne tekstove

2. skupina aktivnosti – dolazi do posredovanja putem KONCEPTA, npr.

UČENIK:

* surađuje u skupini
* olakšava suradnju u interakciji s vršnjacima
* surađuje na razumijevanju sadržaja
* vodi radnu skupinu
* upravlja razgovorom / međudjelovanjem

3. skupina aktivnosti je komunikacijsko posredovanje, npr.

UČENIK:

* uspostavlja multikulturalno okruženje
* djelujte kao posrednik u neformalnim situacijama, primjerice, s prijateljima, prijateljima u razredi
* olakšava komunikaciju u osjetljivim situacijama i nesuglasicama