Likovna umjetnost | 1. | 2. | 3. | 4. | razred

|  |  |  |  |  |  |
| --- | --- | --- | --- | --- | --- |
| **ELEMENT OCJENJIVANJA** | **KRITERIJI OCJENJIVANJA** | | | | |
| **Nedovoljan (1)** | **Dovoljan (2)** | **Dobar (3)** | **Vrlo dobar (4)** | **Odličan (5)** |
| **Stvaralaštvo i produktivnost**  (vrednuju se etape i rezultati istraživačkoga rada) | Učenik/ca je nezainteresiran/a, odbija pomoć i suradnju te ne izvršava ni jedan dio istraživanja. | Učenik/ca izvršava zadatke sa zakašnjenjem i primjenjuje samo osnovne pojmove i likovne primjere. | Učenik/ca izvršava zadatke s manjim kašnjenjem. Smješta zadanu temu u vremenski kontekst i informacije povezuje u smislenu cjelinu te prilaže odgovarajuće likovne primjere. | Učenik/ca izvršava zadatke savjesno i na vrijeme. Razlaže tematiku donoseći više gledišta i teorija, povezuje ih u smislenu cjelinu te argumentira svoja zapažanja. Istraživački rad izlaže koristeći odgovarajuće likovne primjere i odabrani/zadani medij. | Učenik/ca izvršava zadatke savjesno i na vrijeme. U svom istraživanju preispituje činjenice, povezuje novo s već naučenim te izražava vlastite prijedloge, rješenja i stavove. Istraživački rad izlaže na kreativan način u odabranom/zadanom mediju s izraženim interesom za temu rada. |
| **Doživljaj i kritički stav**  (vrednuje se razumijevanje i primjena likovnoga jezika, sposobnost analize likovnoga djela, izražavanje vlastitog kritičkog stava i argumentirano iznošenje mišljenja, predlaganje vlastitih rješenja) | Učenik/ca ne prepoznaje likovne elemente, ne koristi naučene pojmove te ne može izvesti osnovnu formalnu analizu djela. Učenik/ca odbija sudjelovati u razgovoru o likovnim djelima ili daje potpuno nelogične zaključke.  Ne sudjeluje u radu. | Učenik/ca na likovnom primjeru prepoznaje i imenuje formalne elemente. Izvodi formalnu analizu likovnog djela na osnovnoj razini i uz pomoć nastavnice povezuje sadržaj s prethodno stečenim znanjem. | Učenik/ca primjenjuje stručnu terminologiju pri formalnoj analizi likovnog djela. Formalne elemente povezuje s kontekstom nastanka djela. Tumači stilska obilježja te daje kratki osvrt na proučeno djelo. | Učenik/ca samostalno izvodi formalnu analizu, koristi stručnu terminologiju te argumentira svoja zapažanja. Ističe specifičnosti likovnog djela te mjesto unutar kulturne baštine. Daje vlastitu interpretaciju djela koja je odraz dubljeg razumijevanja likovnog jezika. | Učenik/ca samostalno analizira umjetničko djelo, koristi stručnu terminologiju te daje vlastitu interpretaciju djela. Smješta odabrano djelo u povijesno-kulturni kontekst te daje vlastita rješenja o prezentaciji/promidžbi kulturne baštine. Pokazuje volju i interes za aktivno sudjelovanje u kulturnom životu. |
| **Umjetnost u kontekstu**  (vrednuje se razumijevanje umjetničkih djela i likovnih problema u odgovarajućemu kontekstu, smještanje djela u stil/razdoblje (poznavanje stilskih karakteristika) | Učenik/ca je potpuno nezainteresiran/a za temu, odbija raspravu o povijesnim likovnim primjerima te i uz pomoć nastavnice ne uspijeva smjestiti umjetničko djelo u odgovarajuće povijesno razdoblje. | Učenik/ca uočava i opisuje karakteristike umjetničkog djela te uz pomoć nastavnice smješta djelo u odgovarajuće stilsko razdoblje. | Učenik/ca prepoznaje i tumači karakteristike djela te samostalno smješta djelo u odgovarajući povijesni kontekst ili stilsko razdoblje. U svojim opažanjima donosi pretpostavke o utjecaju društvenih zbivanja na nastanak djela. | Učenik/ca samostalno smješta djelo u povijesni kontekst, argumentirano izlaže svoja opažanja te tumači utjecaj društvenih i povijesnih događaja na nastanak djela. | Učenik/ca samostalno smješta djelo u povijesni kontekst. Povezuje odabrano djelo s drugim umjetničkim pojavama toga doba i komentira recepciju djela kroz različite povijesne etape. |